stanford-oval/wikipedia huggingface dataset:
כריס וונדולובסקי
תארים

מגן האוהדים: 2005, 2012
גביע ה-MLS: 2006, 2007
גביע הזהב: 2013
נעל הזהב של ה-MLS: 2010, 2012
נבחרי העונה ב-MLS: 2010, 2011, 2012
כדורגלן העונה ב-MLS: 2012
נבחרת האולסטאר של ה-MLS: 2011, 2012, 2013 2016, 2019
מלך השערים בגביע הזהב של CONCACAF: 2013
25 הגדולים בתולדות ה-MLS: 2020
מלך שערי ה-MLS בכל הזמנים
מלך שערי סן חוזה ארת'קווייקס בכל הזמנים
כריס ווס

| --- | --- |

 לידה:  28 בנובמבר 1957 (בן 66) הר פלסנט, ארצות הברית 
 מדינה:  ארצות הברית 
 השכלה:  בית הספר לממשל ע"ש קנדי באוניברסיטת הרווארד 
 מעסיק:  FBI, אוניברסיטת ג'ורג'טאון 
 Official website
 
כריסטופר "כריס" ווס (באנגלית: Christopher "Chris" Voss; נולד ב-28 בנובמבר 1957) הוא איש עסקים, סופר ואיש אקדמיה אמריקאי. כיהן כמנהל משא ומתן לבני ערובה ב-FBI, מייסד ומנהל של חברת הייעוץ "הברבור השחור" (באנגלית: The Black Swan Group Ltd). ספרו 'בלי פשרות' (באנגלית: Never Split the Difference) העוסק בכישורי משא ומתן,  הפך לרב מכר ותורגם למספר שפות.
ווס הוא פרופסור נלווה בבית הספר למשפטים של הרווארד, בבית הספר לעסקים ע"ש רוברט מקדונו באוניברסיטת ג'ורג'טאון, ומרצה בבית הספר לעסקים 'מרשל' באוניברסיטת דרום קליפורניה.
חינוך והשכלה

ווס נולד בעיירה 'הר פלסנט' במדינת איווה בארצות הברית. הוא קיבל תואר ראשון במדעים מאוניברסיטת המדינה של איווה, ותואר שני במנהל ציבורי מבית הספר לממשל באוניברסיטת הרווארד על שם ג'ון פיצג'רלד קנדי.
קריירה

ווס היה חבר בכוח המשימה המשותף של ניו יורק לטרור משנת 1986 עד 2000. היה מעורב במעקב אחר מזימת 'הפצצה המהירה' של ניו יורק לאחר שבילה שלוש שנים בחקירת הפיגוע במרכז הסחר העולמי ב-1993 (אחד מ-500 סוכנים שהיו מעורבים במשימה). הוא היה "סוכן המקרה המשותף" במהלך חקירת הפיצוץ של טיסה 800 של TWA ב-1996.
בשנת 1992, הוא קיבל הכשרה למשא ומתן בני ערובה באקדמיית ה-FBI. הוא בילה 24 שנים ביחידה למשא ומתן בעתות משבר של ה-FBI והיה מנהל המשא ומתן הבינלאומי הראשי של ה-FBI לבני ערובה וחטיפות בין 2003 ל-2007
בשנת 2006, הוא היה מנהל המשא ומתן על פרשת ג'יל קרול בעיראק וכן בתיק סטיב קנטאני ברצועת עזה. ווס פיקח על מקרי בני ערובה נוספים בפיליפינים, קולומביה והאיטי.
לאחר שעבד על יותר מ-150 תיקי ערובה בינלאומיים, הוא פרש מה-FBI ב-2007 והקים את קבוצת הייעוץ 'הברבור השחור' המספקת ייעוץ ואימון לעסקים ולאנשים פרטיים בכישורי משא ומתן. הוא מונה לפרופסור נלווה בבית הספר לעסקים ע"ש רוברט אמט מקדונו באוניברסיטת ג'ורג'טאון, ומרצה בבית הספר לעסקים של USC Marshall.
ווס קיבל את פרס התובע הכללי למצוינות באכיפת חוק וכן את פרס איגוד סוכני ה-FBI עבור שירות למופת.
ווס הוא פרשן קבוע בתקשורת. בין היתר הוא מופיע בתוכניות של:CNBC, CNN, MSNBC, פוקס ניוז, ו־NPR . פעילותו סוקרה בפורבס, ניו יורק טיימס, Inc.,Variety, ו- Time .
ספרים

בלי פשרות (תורגם לעברית ב-2023).
הערות שוליים

↑  "BLACK SWAN GROUP LTD. Overview - Find and update company information - GOV.UK".
↑  "Amazon Best Sellers: Best Business Negotiating". www.amazon.com. נבדק ב-2022-02-19.
↑  במקרים מיוחדים מוענק תואר פרופסור לבעלי הישגים בולטים בתחומם, אף שהם נטולי תואר דוקטור, ומעמדם מכונה פרופסור מומחה או פרופסור נלווה.
↑  Roth, Clare; Kieffer, Ben (12 יולי 2016). "FBI Kidnapping Negotiatior and Iowa Native Explains Why You Should "Never Split the Difference"". נבדק ב-30 דצמ' 2019. {{cite web}}:  (עזרה)
↑  Agule, Rebecca. "An Insider's Guide to Surviving a Kidnapping". The Harvard Law Record. אורכב מ-המקור ב-24 באפריל 2019. נבדק ב-13 דצמ' 2016. {{cite web}}:  (עזרה)
1 2 3 4  Riley, Una (9 פבר' 2015). "Una Riley meets Chris Voss". Professional Security Magazine. נבדק ב-13 דצמ' 2016. {{cite news}}:  (עזרה)
↑  "Georgetown University Faculty Directory". gufaculty360.georgetown.edu. נבדק ב-2020-04-03.
↑  כוח המשימה המשותף לטרור, הוא שיתוף פעולה של ה-FBI עם משטרת מדינת ניו יורק, כמו גם משטרת אוניברסיטת קורנל ועוד.
1 2 3 4  Graf, Garret (2011). The Threat Matrix: The FBI at War in the Age of Global Terror. Little, Brown. ISBN 9780316120883. נבדק ב-14 דצמ' 2016. {{cite book}}:  (עזרה)
↑  Tyre, Peg (17 נוב' 1997). "TWA probe took emotional toll on FBI agents". CNN. נבדק ב-14 דצמ' 2016. {{cite news}}:  (עזרה)
↑  "Chris Voss: Negotiating for Hostages, Negotiating for Business". LA World Affairs Council. אורכב מ-המקור ב-16 באוקטובר 2016. נבדק ב-14 דצמ' 2016. {{cite web}}:  (עזרה)
1 2 3 4  Vardi, Nathan. "Kidnap Inc". Forbes. נבדק ב-10 דצמ' 2016. {{cite web}}:  (עזרה)
1 2  Lam, Bouree (30 באפריל 2015). "Ask a Hostage Negotiator: What's the Best Way to Get a Raise?". The Atlantic. נבדק ב-10 דצמ' 2016. {{cite web}}:  (עזרה)
1 2  Jacobs, Deborah (19 נוב' 2012). "Three Ways To Negotiate About Anything". Forbes. נבדק ב-12 דצמ' 2016. {{cite news}}:  (עזרה)
↑  Esposito, Richard (13 פבר' 2008). "U.S. Mom: Chavez Only Hope for My Hostage Son". ABC news. נבדק ב-14 דצמ' 2016. {{cite news}}:  (עזרה)
↑  Wartenberg, Steve (20 ספט' 2009). "Negotiating expert wins fans with his 'no' strategy". Columbia Dispatch. נבדק ב-14 דצמ' 2016. {{cite news}}:  (עזרה)
↑  Group, The Black Swan. "Negotiation Services - Black Swan". www.blackswanltd.com (באנגלית). נבדק ב-2021-04-05.
↑  "Chris Voss - Faculty Profile". USC. נבדק ב-13 דצמ' 2016. {{cite web}}:  (עזרה)(הקישור אינו פעיל, July 2019)
↑  "Episode 425: An FBI Hostage Negotiator Buys A Car". NPR.org (באנגלית). נבדק ב-2020-04-03.
↑  "Keynotes & Seminars - Black Swan". The Black Swan Group (באנגלית). נבדק ב-2020-04-03.
↑  Littleton, Cynthia (2015-02-03). "Benderspink Pacts with FBI Vet for Hostage Negotiator Series". Variety (באנגלית). נבדק ב-2020-04-03.
↑  Glusac, Elaine (2020-02-01). "A Former F.B.I. Negotiator and His Tips for Travel". The New York Times (באנגלית אמריקאית). ISSN 0362-4331. נבדק ב-2020-04-03.
לוקיוס טארקוויניוס קולאטינוס

איור בדיוני של קולטינוס מתוך כתב יד מימי הביניים
לוקיוס טארקוויניוס קולאטינוס (בלטינית: Lucius Tarquinius Collatinus) היה אציל רומאי בן המאה ה-6 לפנה"ס, אשר יחד עם לוקיוס יוניוס ברוטוס סייע בביטול המלוכה הרומית ובהקמת הרפובליקה הרומית. קולטינוס התפרסם בעיקר כבעלה של לוקרטיה, וכמי ששימש יחד עם ברוטוס כקונסול הראשון של הרפובליקה. במחקר המודרני הוא נחשב (יחד עם רבים מבני דורו) לדמות אגדית למחצה.
ביוגרפיה > ייסוד הרפובליקה

קולאטינוס היה בנו של ארונס טארקוויניוס, אציל ממוצא מעורב אטרוסקי-יווני ואחיינו של המלך לוקיוס טארקוויניוס פריסקוס. אביו מונה כמפקד חיל המצב בעיר קולאטיה (Collatia), ומכאן השם "קולאטינוס". לוקיוס קולאטינוס נישא ללוקרטיה - בתו של ספוריוס לוקרטיוס טריקיפיטינוס.
בשנת 509 לפנה"ס סייע קולאטינוס בייסוד הרפובליקה הרומית. על פי הגרסה המקובלת להשתלשלות המאורעות, קולאטינוס הוצב במחנה צבא מרוחק מרומא בחברתו של סקסטוס טארקוויניוס, בנו של המלך לוקיוס טארקוויניוס סופרבוס. באחד הלילות, דיבר קולטינוס בשבח אשתו בנוכחות סקסטוס. השניים, בחברת ידידים נוספים, רכבו במהירות אל רומא, כדי להיווכח במו עיניהם ביופייה של לוקרטיה. סקסטוס כה התפעל מלוקרטיה, עד שכאשר קולאטינוס לא היה בבית, התגנב ואנס את לוקרטיה. לאחר המעשה, ביקשה לוקרטיה מאביה ומבעלה לבוא לביתה בחברת ידידים נאמנים. ספוריוס ביקש מפובליוס ולריוס לבוא עמו, וקולאטינוס הביא עמו את לוקיוס יוניוס ברוטוס. לוקרטיה התאבדה לנגד עיניהם, ובעקבות כך, פתחו הארבעה במרד כנגד השלטון המלוכני. המלך טארקוויניוס סופרבוס נמלט, והארבעה הכריזו על ביטול המלוכה הרומית וייסודה של הרפובליקה הרומית.
גרסה זו של מהלך האירועים, מופיעה בכל המקורות העתיקים, אם כי היסטוריונים מודרניים מפקפקים באמינות הסיפור. לא ניתן לדעת בוודאות מה קרה בשנת 509 לפנה"ס, כך שמרבית האירועים והאישים המתוארים בהקשר זה נחשבים לאגדיים או אגדיים למחצה.
ביוגרפיה > קונסול

בעקבות הדחת המלך, הכריז ברוטוס על ייסוד משרה חדשה - קונסול. מאז אותה שנה ועד שנת 395 לספירה, נבחרו כל שנה שני קונסולים ברומא אשר ניהלו את המדינה. ברוטוס מינה את עצמו כקונסול ראשון, ואת קולאטינוס כקונסול השני.
באותה שנה ניסתה קבוצת אצילים ליזום קשר לרציחת הקונסולים והשבת המונרכיה ברומא. בין השותפים בקשר היו אף שניים מבניו של ברוטוס. אחד מעבדיהם, בנדיקיוס, שמע על תוכניותיהם באקראי ומיהר לספר על כך לפובליוס ולריוס. ולריוס נדהם מהמידע והחליט לפעול ללא כל דיחוי. הוא כלא את בנדיקיוס בחדר וביקש מאשתו לשמור עליו. בינתיים יצא עם קבוצה גדולה ממשרתיו וחבריו אל ביתם של הקושרים, והשתלט על מגילות שהיו אמורות להישלח אל המלך הגולה, וכן על הקושרים עצמם. החשודים והמגילות נגררו אל הפורום, ושם הוצגו בפני הקונסולים. ברוטוס דן להורג את שני בניו, אולם לאחר מכן עזב את האזור והורה לקולאטינוס לדון את האחרים. קולאטינוס נטה להסתפק בעונש של גירוש, אולם אז דרשו הקושרים לקבל לידיהם את בנדיקיוס. קולאטינוס נטה למלא בקשה זו, אולם ולריוס והמון העם הגנו עליו בגופם ודרשו מברוטוס לחזור ולשפוט בעצמו. ברוטוס הגיע, והחליט לערוך הצבעה. ברוב מוחץ, נערפו גם ראשיהם של שאר הקושרים.
אירוע זה, בנוסף לעובדה שהשם "טארקוויניוס" הפך למאוס ברומא, גרמו לברוטוס לדרוש מקולאטינוס להתפטר מתפקידו כקונסול. קולאטינוס נדהם מהבקשה; בגלל העוול שנעשה לאשתו, הוא ראה עצמו כראוי לתפקיד. אולם לאחר שגם חמיו הצטרף לבקשה, הוא התפטר מהתפקיד ועזב את העיר. בבחירות שנערכו, זכה ולריוס במשרה. עם זאת, ב-29 בפברואר של אותה שנה נהרג ברוטוס בקרב סילבה ארסיה, והוחלף בידי ספוריוס אבי לוקרטיה. ספוריוס עצמו מת מזקנה כעבור כמה ימים, וולריוס מינה את מרקוס הורטיוס פלביוס למחליפו עד הבחירות של שנה הבאה. כך קרה שכבר בשנתה הראשונה של הרפובליקה הרומית, כיהנו בה חמישה קונסולים.
לקריאה נוספת

טיטוס ליוויוס, תולדות רומא, ספרים א, ב, כא, כב, ל. תרגמה מרומית: שרה דבורצקי, מוסד ביאליק: ירושלים, תשל"ב.
פלוטארכוס, חיי אישים, כרך שלישי - אנשי יוון ורומי, תרגם מן המקור היווני והוסיף הערות א' א' הלוי, מוסד ביאליק: ירושלים, תשל"ג, (1973).
אוניברסיטת חיפה, היסטוריה כללית, ד"ר אורי אמיתי, המהפכה הרפובליקנית
הערות שוליים

↑  טיטוס ליוויוס, ספר ראשון, 58.
↑  ישראל שצמן, תולדות הרפובליקה הרומית, ירושלים: הוצאת הספרים ע"ש י"ל מאגנס, 1989 עמ' 46.
↑  William E. Dunstan, Ancient Rome,  Rowman & Littlefield Publishers, 2011. p. 41
↑  פלוטרכוס, "חיי פובליקולה", 3-7.
לומדת ללכת (שיר)

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
"לומדת ללכת" הוא סינגל שהוקלט על ידי הזמרת-יוצרת הערבייה-ישראלית נסרין קדרי, מתוך אלבומה השלישי בעל אותו השם, לומדת ללכת. השיר יצא לאור ב-3 בספטמבר 2017, כסינגל השלישי מתוך האלבום.
עם יציאתו נכנס השיר אל המקום ה-3 ברדיו אמצע הדרך, וה-3 במצעד של גלגלצ.
רקע וכתיבה

השיר נכתב על ידי אבי אוחיון, הולחן על ידו ועל ידי מתן דרור והופק על ידי דרור גם כן. השיר הוא מעין בלדה ים-תיכונית. יוסי חרסונסקי סקר את השיר בחיוב ואף העניק לו ציון של שלושה כוכבי זהב מתוך חמישה בסך הכל.
בנוסף לכך, עלה השיר לרשת הזרמת המדיה ספוטיפיי, בסמוך לצאתו.
וידאו קליפ

טרם יצא הווידאו קליפ המלא של השיר, העלתה נסרין קדרי לערוץ היוטיוב שלה את האודיו הרשמי של השיר, בו ניתן לראות את עטיפתו של הסינגל. בנוסף לכך, ביצעה קדרי את השיר בשידור חי באולפן של גלגלצ.
נכון למאי 2020 מונה הצפיות של הקליפ עומד על כ-21 מיליון צפיות.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  ישראל | מדיה פורסט ישראל | 9 |  |
|  ישראל | רדיו אמצע הדרך | 3 |  |
|  ישראל | גלגלצ | 3 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 21 |  |
|  ישראל | כאן גימל | 17 |  |
|  ישראל | מאקו ותחנות הרדיו האזוריות | 15 |  |
גרסאות כיסוי

לכבוד המצעד השנתי לשנת 2018 בגלגלצ, חנן בן ארי ביצע גרסה משלו לשיר בשיתוף עם גלגלצ.
הערות שוליים

↑  לומדת ללכת, יוסי חרסונסקי
1 2  לומדת ללכת (באנגלית), נבדק ב-2019-04-16
1 2 3 4  נסרין קדרי הערוץ הרשמי (2017-09-03), נסרין קדרי - לומדת ללכת Nasrin Kadri, נבדק ב-2019-04-16
↑  רדיו 90FM - ארכיון המצעדים, באתר www.90fm.co.il (ארכיון)
↑  לומדת ללכת - גלגלצ - מצעד שבועי
↑  יוסי חרסונסקי, לומדת ללכת - ביקורת, באתר יוסמיוסיק, ‏ספטמבר 2017
↑  גלגלצ, הערוץ הרשמי (2017-11-08), נסרין קדרי - לומדת ללכת (חי באולפן גלגלצ), נבדק ב-2019-04-16
↑  אמאל'ה ואבאל'ה (באנגלית), נבדק ב-2019-04-16
| נסרין קדרי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נסרין קדרי • בנאדיק • לומדת ללכת |  |
| מיני-אלבומים | 2024 • תקשיבו טוב |  |
| ערכים קשורים | "אייל גולן קורא לך" • The Voice ישראל • ליאם הפקות • "נסרין אגדה" |  |
| נסרין קדרי – סינגלים |
| --- | --- | --- |
| נסרין קדרי | "מה היא אהבה" • "אל תלך" • "אנא בחיבאק" • "לאן המשכת?" • "אתה עושה לי טוב" • "חייאתי" |  |
| בנאדיק | "בסיבוב השני" • "קצת שונה" • "בנאדיק (קוראת לך)" • "מילה אחת" • "זה נכון" • "מילים שקטות" • "העזתי" |  |
| לומדת ללכת | "באתי להחזיר לך" • "תאמרו לו" • "לומדת ללכת" • "לובשת חיוך" • "היינו שניים" • "גורל אחד" • "קרנבל רק היום" • "אלבי מעאק" |  |
| סינגלים אחרים | "ישמע-האל" • "לא רחוק הוא היום" • "מהכפר אל הכיכר" • "רוצי עם הלב" • "טיפה דמעות" • "לפני שהכרתי אותך" • "איזה יום טוב" • "מכל האהבות הזמניות" • "חביב אלבי" • "תמיד תזכור" • "תנו לגדול בשקט" • "בום" • "אהובי" • "בוקר טוב עולם" • "תסמעני" • "חצי משוגעת" • "ג'ינס או טייץ" • "לילה" • "אז מה עם ההוא" • "מי אמר" • "מאושרים" • "לא סתם" • "תהמר עליי" |  |
כתוב בתורה

| --- | --- |

 בימוי:  דניאל ג. קרסלייק 
 תסריט:  דניאל ג. קרסלייק, הלן ר. מנדוזה
 מדינה:  ארצות הברית 
 חברה מפיצה:  First Run Features, נטפליקס 
 שיטת הפצה:  וידאו על פי דרישה 
 הקרנת בכורה:  21 בינואר 2007
 משך הקרנה:  98 דק' 
 שפת הסרט:  אנגלית 
 סוגה:  סרט תיעודי, סרט להט"בי 
 הכנסות באתר מוג'ו:   forthebibletellsmeso
 אתר רשמי
 דף הסרט ב־IMDb
 
כתוב בתורה (בתרגום חופשי מאנגלית: For the Bible Tells Me So) הוא סרט תיעודי של דניאל ג. קרסלייק משנת 2007 העוסק בהומוסקסואליות והקונפליקט המשתמע עם הדת, המבקש לחקור את המשמעות האמיתית של טקסטים דתיים ביהדות ובנצרות, ומוצגים בו ראיונות עם מנהיגי דת להט"בים כגון הבישוף ג'ין רובינסון. הסרט הוצג לראשונה בפסטיבל הסרטים סאנדנס 2007.
ביקורת

על פי אתר ביקורות הסרטים Rotten Tomatoes,‏ הסרט קיבל ביקורות חיוביות בעיקר. גם באתר Metacritic הסרט זכה בציון ממוצע של 73 מתוך 100, על בסיס 11 סקירות שונות.
הסרט נכלל ברשימת המועמדים הראשונית לפרס בקטגוריית סרטים תיעודיים שהאקדמיה האמריקאית לקולנוע פרסמה ב-9 בנובמבר 2007, אך הוא לא נכלל ברשימה הסופית, שפורסמה ב-22 בינואר 2008.
הערות שוליים

↑  "For the Bible Tells Me So - Movie Reviews, Trailers, Pictures - Rotten Tomatoes". Rotten Tomatoes. נבדק ב-2008-02-20.
↑  "For the Bible Tells Me So (2007): Reviews". Metacritic. נבדק ב-2008-02-20.
↑  Nominees: 80th Academy Awards
↑  "Shortlist for docu Oscar unveiled". The Hollywood Reporter. 2007-11-20. ארכיון מ-2008-07-05. נבדק ב-2007-12-21.
ערך זה הוא קצרמרבנושא להט"ב ובנושא קולנוע. אתם מוזמנים לתרום לוויקיפדיה ו.
לופוקייניים

| לופוקייניים |
| --- | --- |
 שרידי שיניים של לופוקיון (Lophocyon)
תקופה
תחילת-סוף מיוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: לופוקייניים
שם מדעי
 Lophocyonidae

לופוקייניים (שם מדעי: Lophocyonidae) היא משפחה נכחדת קטנה של טורפים דמויי חתול אשר חיו במהלך המיוקן באירופה. קרוביהם של בני משפחה נכחדת זו הם הנמיות החיות כיום באפריקה ודרום אירואסיה. משפחה זו סווגה לראשונה ב-1987.
במשפחה זו נכללים 4 סוגים אשר דומים מעט לגחניים או לצבועיים ואף לראקוניים ובעבר נכללו במשפחות אלה. כיום הם הופרדו בעיקר עקב מבנה הקצוות של חלק מהשיניים החותכות והטוחנות השטוחות שלהם. שיניים אלה שהיו שטוחות יחסית מעלים השערה שהיו ביניהם מינים אוכלי צמחים בחלקם או בעיקרם, דבר השונה מכל צבוע חי.
סוגים

סוג Euboictis
מין Euboictis aliverensis
סוג Izmirictis
מין Izmirictis cani
סוג Lophocyon
מין Lophocyon carpathicus
מין Lophocyon paraskevaidisi
סוג Sivanasua
מין Sivanasua moravica
מין Sivanasua viverroides
לבנית שונית פסיפית

| לבנית שונית פסיפית |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: שקנאים
תת־סדרה:: תרופודה
משפחה:: אנפתיים
סוג:: לבנית
מין:: לבנית שונית פסיפית
שם מדעי
 Egretta sacra ‏גמלין, 1789
תחום תפוצה


לבנית שונית פסיפית (שם מדעי: Egretta sacra) היא מין של עוף מים בסוג לבנית ממשפחת האנפתיים החיה לאורך דרום ודרום-מזרח אסיה ובאוסטרליה וכמה מאיי אוקיאניה שסביבה. היא דומה מעט ללבנית ים-סוף (המכונה גם כדי להבדיל "לבנית שונית מערבית").
אנפה זו בעלת תפוצה רחבה ואינה בסכנה, אך האוכלוסייה בניו זילנד רגישה להפרעות וכיום האנפה מוגנת בה.
תיאור

אנפה זו בינונית בגודלה ומגיעה לאורך 57 עד 66 ס"מ בממוצע ובעלת מוטת כנפיים של 90 עד 110 ס"מ ומשקל ממוצע של 400 גרם, ללא הבדלים גדולים בין הזוויגים. עם זאת, יש בעיה מסוימת בזיהוי מין זה: רוב האוכלוסייה מציגה מופע כהה בכחול-פחם, אך חלק מהאוכלוסייה מציג מופע לבן לגמרי. תופעה הנקראת מלניזם. הדבר גורם לצפרים וחוקרים להתקשות באבחנה בין האנפות הלבנות לבין מינים אחרים.
האנפה בעלת המופע הכהה בעלת מקור חום, פס לבן מתחת המקור עד לאמצע הסנטר ורגליים ועיניים צהובות. המקור ארוך ודק בצבע אפור.
האנפה שוכנת לרוב סביב לגונות ושוניות לאורך החופים הטרופיים והסובטרופיים של דרומה של אסיה והחלק המזרחי של אוקיאניה סביב האוקיינוס השקט (ומכאן שמה). בין השאר היא מצויה בפיג'י, איי מרשל, טונגה, גואם, פולינזיה הצרפתית, איי מריאנה הצפוניים ופלאו. היא נפוצה גם בחלק הצפוני של ניו זילנד אך האוכלוסייה נדירה יחסית. האנפות נודדות דרך קבע מעל האוקיינוס ולעיתים מתיישבות באיים חדשים.
זוהי אנפה החיה בחבורות קטנות ומחפשת באזורים פתוחים לאורך החופים דגים, רכיכות, תולעים וסרטנים שהיא חוטפת במהירות. האנפה מקננת לאורך כל השנה על עצים גבוהים, על דקליים או אף במבנים גבוהים. בקן העשוי מענפים הנקבה מטילה 2 עד 3 ביצים הבוקעות כעבור 28 יום.
מצב השימור של מין זה הוא ללא חשש.
גלריה

שני המופעים של הלבנית בכחול כהה ובלבן
לבנית שונית פסיפית שצדה דג באוסטרליה
הערות שוליים

↑  לבנית שונית פסיפית באתר הרשימה האדומה של IUCN
לומדת ללכת

לומדת ללכת הוא אלבומה השלישי של הזמרת הערבייה-ישראלית נסרין קדרי. האלבום יצא לאור ב-4 בספטמבר 2018, בהוצאת חברות התקליטים ליאם הפקות ופליי רקורדס. שיר הנושא של האלבום "לומדת ללכת" הפך ללהיט ארצי, וכן השיר "תאמרו לו".
באלבום נכלל הדואט "היינו שניים" שביצעה נסרין קדרי עם משה פרץ.
רקע והפקה

האלבום הופק על ידי פזמונאים רבים, ביניהם מתן דרור, שהפיק כמה שירים מתוך האלבום, ביניהם שני הלהיטים "תאמרו לו", ושיר הנושא, "לומדת ללכת". יעקב למאי שהפיק את הסינגל "אלבי מעאק", ודביר גיל קהלני שהפיק את "לובשת חיוך".
בנוסף לכך, יצא האלבום בסמוך לסיום תהליך התגיירותה של נסרין קדרי.
סינגלים

"באתי להחזיר לך" - יצא לאור ב-5 במרץ 2017, כסינגל הראשון והפותח מתוך האלבום. השיר נכתב והולחן על ידי חגי אוזן. הקליפ של השיר יצא בסמוך לצאתו, וזכה להצלחה רבה ביוטיוב כאשר צבר למעלה מ-2.4 מיליון צפיות.
"תאמרו לו" - יצא לאור ב-16 ביולי 2017, והיה לסינגל הפריצה של הזמרת. השיר נכתב על ידי אבי אוחיון והופק על ידי מתן דרור. קליפ המילים שפורסם עבור השיר בערוצה של קדרי, זכה להצלחה חסרת תקדים, כאשר צבר למעלה מ-5.8 מיליון צפיות.
"לומדת ללכת" - יצא לאור ב-3 בספטמבר 2017, כסינגל השלישי מתוך האלבום, וכשיר הנושא מתוכו. השיר בדומה לקודמו, נכתב, הולחן והופק על ידי אבי אוחיון ומתן דרור. האודיו שעלה לערוצה של קדרי, זכה להצלחה חסרת תקדים, כאשר צבר למעלה מ-13.6 מיליון צפיות. השיר זכה להצלחה רבה במצעדים השבועיים, והגיע בשיאו אל המקום ה-3 בגלגלצ, ה-9 במדיה פורסט, וה-3 ברדיו אמצע הדרך.
"לובשת חיוך" - יצא לאור ב-14 בינואר 2018, כסינגל הרביעי מתוך האלבום. השיר נכתב, הולחן והופק על ידי צליל קליפי ודביר גיל קהלני. הקליפ של השיר זכה להצלחה רבה כאשר צבר למעלה מ-3 מיליון צפיות. השיר הגיע בשיאו אל המקום ה-5 ברדיו אמצע הדרך.
"היינו שניים" - יצא לאור ב-18 בפברואר 2018, כדואט עם משה פרץ, וכסינגל החמישי מתוך האלבום. השיר נכתב והולחן על ידי אבי אוחיון, משה פרץ ונסרין קדרי, והופק על ידי מתן דרור. הקליפ של השיר זכה להצלחה חסרת תקדים כאשר צבר למעלה מ-11 מיליון צפיות. השיר הגיע בשיאו אל המקום ה-13 ברדיו אמצע הדרך, ה-4 במדיה פורסט, וה-10 במדיה פורסט TV.
"גורל אחד" - גרסת כיסוי לשיר של עפרה חזה, אשר בוצעה על ידי נסרין קדרי, ויצאה לאור ב-25 בפברואר 2018, כסינגל השישי מתוך האלבום. לשיר פורסם אודיו ביוטיוב שזכה להצלחה מתונה. בשיאו, הגיע השיר אל המקום ה-26 ברדיו אמצע הדרך.
"קרנבל רק היום" - יצא לאור ב-8 ביולי 2018, כסינגל השביעי מתוך האלבום. השיר נכתב והולחן על ידי אבי אוחיון וגיא מזיג, והופק על ידי מתן דרור. האודיו של השיר זכה להצלחה נאה ביוטיוב, כאשר צבר למעלה מ-500 אלף צפיות. בשיאו הגיע השיר אל המקום ה-16 ברדיו אמצע הדרך.
"אלבי מעאק" - יצא לאור ב-7 באוגוסט 2018, כסינגל השמיני והאחרון מתוך האלבום. השיר נכתב והולחן על ידי חגי אוזן והופק על ידי יעקב למאי. הקליפ של השיר זכה להצלחה רבה כאשר צבר למעלה משני מיליון צפיות. השיר מכיל בתוכו שלוש שפות שונות; עברית, ערבית ושפת סימנים.
רשימת רצועות

| לומדת ללכת> מס' | לומדת ללכת> שם | לומדת ללכת> מילים | לומדת ללכת> לחן | לומדת ללכת> משך | לומדת ללכת>  | לומדת ללכת>  | לומדת ללכת>  | לומדת ללכת>  | לומדת ללכת>  |
| --- | --- | --- | --- | --- | --- | --- | --- | --- | --- |
| 1. | היום יהיה לנו יפה  | אבי אוחיון | אבי אוחיון, מתן דרור | 3:21 |  |  |  |  |  |
| 2. | היינו שניים (בשיתוף משה פרץ)   | אוחיון, משה פרץ, נסרין קדרי | משה פרץ, אוחיון | 3:54 |  |  |  |  |  |
| 3. | קום  | חגי אוזן | חגי אוזן | 3:41 |  |  |  |  |  |
| 4. | קרנבל רק היום  | אוחיון, גיא מזיג | אוחיון, גיא מזיג | 2:47 |  |  |  |  |  |
| 5. | אלבי מעאק  | אוזן | אוזן | 4:28 |  |  |  |  |  |
| 6. | מענדי  | גוסטו | גוסטו | 4:14 |  |  |  |  |  |
| 7. | באתי להחזיר לך  | אוזן | אוזן | 4:08 |  |  |  |  |  |
| 8. | ובלילה כשקר  | אוחיון, אסי ישראלוף | אוחיון, אסי ישראלוף | 4:00 |  |  |  |  |  |
| 9. | לובשת חיוך  | צליל קליפי | צליל קליפי, דביר גיל קהלני | 3:28 |  |  |  |  |  |
| 10. | גורל אחד  | צפנת ירון | שם טוב לוי | 3:36 |  |  |  |  |  |
| 11. | כבר סלחתי  | אוחיון, שירי מימון | אוחיון, מימון | 3:55 |  |  |  |  |  |
| 12. | לומדת ללכת  | אוחיון | אוחיון, דרור | 3:43 |  |  |  |  |  |
| 13. | תאמרו לו  | אוחיון | אוחיון | 3:30 |  |  |  |  |  |
| 14. | Lord of Mercy (בשיתוף עופר ניסים)   |   |   | 8:58 |  |  |  |  |  |
| משך כולל: | משך כולל: | משך כולל: | משך כולל: | 54:06 |  |  |  |  |  |
לובוטיים

| לובוטיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: לובוטיים
סוג:: לובוט
מינים
 Lobotes pacificus  Lobotes surinamensis
שם מדעי
 Plesiopidae ‏קיווייה, 1830

לובוטיים (שם מדעי: Plesiopidae) היא משפחת דגי מסדרת הדקראים החיים בימים ובאוקיינוסים הטרופיים והסובטרופיים. במשפחה סוג יחיד - לובוט בו שני מינים. הם קרוביהם של המשפחות Datnioididae וHapalogenyidae.
מאפיינים

דגים אלה יכולים להגיע לאורך 1.10 מטר והם בעלי גוף עגלגל עם סנפיר גב ישר גדול המתעקל בסופו וזנב גדול עם סנפיר שת גדול. הראש וסנפירי החזה קטנים והפיות מגודלים.
הדגים חיים באוקיינוס הפתוח ברחבי האוקיינוס האטלנטי מחופי אמריקה עד לחופי הים התיכון ובאוקיינוס השקט. הם טורפים בעיקר דגי סרדין ואנשובי וגם מגוון מיני סרטנים. בתורם הם נאכלים על ידי כרישים ודגי גרם גדולים יותר.
מינים

לובוט פסיפי (Lobotes pacificus)
לובוט כלל-ימי (Lobotes surinamensis)
לבנית כהה

| לבנית כהה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: שקנאים
תת־סדרה:: תרופודה
משפחה:: אנפתיים
סוג:: לבנית
מין:: לבנית כהה
שם מדעי
 Egretta ardesiaca ‏ואגלר, 1827
תחום תפוצה


לבנית כהה (שם מדעי: Egretta ardesiaca), מכונה גם אנפת הצל היא מין של עוף מים בסוג לבנית ממשפחת האנפתיים שמצויה באפריקה שמדרום לסהרה ובמדגסקר, ומזדמנת קבועה באיי כף ורדה.
נצפתה פעם בודדת בישראל על ידי ישפה כהן ב-1982 בשדות קיבוץ אילות.
מאפיינים

הלבנית הכהה ניזונה בעיקר מדגים אך גם מחרקים, חסרי חוליות ודו-חיים. היא ידועה בשל שיטת הציד הייחודית שלה: פרישת הכנפיים וסגירתן בצורת עיגול מעל המים, פעולה היוצרת עיגול של צל. הדגים נמשכים אליו ונאכלים על ידי הלבנית. בנוסף, הצל חוסם את האור השמש ומאפשר ללבנית לראות את הדגים טוב יותר. התנהגות זו נתנה ללבנית הכהה את שמה השני "אנפת הצל". הן צדות לעיתים קרובות לקראת השקיעה, ביחידות או  בקבוצות של כ-50 פרטים. המספר הגבוה ביותר שנצפה של לבניות כהות שצדות כקבוצה הוא 200 פרטים.
אורכה של הלבנית הכהה הוא 52 עד 55 ס"מ, ומשקלה הוא כ-300 גרם. מוטת כנפיה היא 90–95 ס"מ. כל גופה של האנפה שחור, מלבד רגליה הצהובות. צבע גופן של אנפות צעירות דהוי יותר, ונוצותיהן קצרות יותר. בתי הגידול הטבעיים של האנפה הם אגמים, בריכות וביצות. אנפה זו שקטה בדרך כלל, אך משמיעה צליל שמזכיר קרקור כשהיא צדה בקבוצה.
הקן נבנה מזרדים וממוקם על עצים או על סוף, כששה מטרים מעל פני המים. הנקבה מטילה 2–4 ביצים כחולות.
מצב השימור של מין זה הוא ללא חשש.
גלריה

לבניות כהות באגם נוקואה(אנ') שבבנין
לבנית כהה פורשת את כנפיה כדי לצוד מזון בחאוטנג שבדרום אפריקה
לבנית כהה בחאוטנג שבדרום אפריקה
לבנית כהה בחאוטנג שבדרום אפריקה
לבנית כהה בחאוטנג שבדרום אפריקה
לבניות כהות צדות בקבוצה במזרח אנטננריבו שבמדגסקר
ביצי לבנית כהה, אוסף מוזיאון טולוז
הערות שוליים

↑  לבנית כהה באתר הרשימה האדומה של IUCN
1 2 3  אתר Oiseaux birds, אנפת הצל